open-index/open-wikipedia-markdown huggingface dataset:
Viimsi vabakogudus

**Viimsi vabakogudus** on Eesti Evangeeliumi Kristlaste ja Baptistide Koguduste Liitu kuuluv kogudus Harju maakonnas Viimsi vallas Haabneeme asulas, Rohuneeme tee 40. Kogudus kasutab Viimsi vabakoguduse kirikut.

Koguduse pastor on Kristjan Kalamägi.

## Viited

## Välislingid
*Koguduse koduleht
Viimsi vabakoguduse kirik

**Viimsi vabakoguduse kirik** on kirik Harju maakonnas Viimsi vallas Haabneeme asulas. Kirikut kasutab Viimsi vabakogudus.

## Välislingid
*Koguduse koduleht
Kõpu kabel

**Kõpu kabel** (ka **Kõpu kirik**) oli väike puidust luteri kabel Hiiumaal Reigi kihelkonnas Kõpu luteri kalmistul. Kabeli asukoht on maastikul jälgitav tänapäevalgi. 

Kabel ehitati 1887 nint selles oli 150 istekohta. 12. augustil 1942 sai plekk-katusega kabel pikselöögi ja põles maha. Esimene kabel olevat Kõppu ehitatud aga 1641. aastal.  

## Vaata ka
* Kõpu Kaplimäe Püha Vaimu kabel

## Viited
Sagedusriba

**Sagedusriba** on sagedusvahemik elektromagnetiliste ja akustiliste võnkumiste spektris ehk sagedusjaotuses. Sagedusribaks nimetatakse ka piirsageduste vahemikku elektrisignaali ja raadio- või akustikaseadme sageduskarakteristikul.

Elektromagnetvõnkumisi jaotatakse sagedusribadeks lainepikkuste järgi (vt Elektromagnetspekter) ja kasutusotstarbe järgi (vt Mikrolained).

Akustikas on kasutusel näiteks oktavriba, tertsriba ehk kolmandik oktavriba ja dekaad, detsidekaad ja millidekaad. Inimese kõrvaga kuuldavaks sagedusribaks loetakse 16&nbsp;Hz kuni 20&nbsp;kHz.

## Vaata ka

* Ribalaius
* Tertsriba

## Viited
Neja

**Neja** on linn Venemaal Kostroma oblastis, Neja rajooni ja Neja linnaasunduse keskus. 

Neja asub Neja jõe paremal kaldal, 237 km kaugusel Kostromast. 

Asula tekkis 1906. aastal avatud Vologda-Vjatka raudtee juurde ning sai nime jõe järgi. 1958. aastal sai asula linnaõigused.

1970. aastal oli linnas 14 416 elanikku.

Neja peamine tööstusharu on puidutööstus.

## Välislingid
*http://www.neya.info/
*http://костромские-деревни.рф/нея-город/
Tertsriba

**Tertsriba** ehk **kolmandik oktavriba** on sagedusriba, mille väikseima ja suurima sageduse omavaheline suhe on võrdne kolmandikuga oktavist või kümnendikuga dekaadist (detsidekaad). Tertsribasid kasutatakse näiteks selleks, et jaotada inimkuulmise kõige tundlikum sagedusvahemik 16&nbsp;Hz – 20&nbsp;kHz rohkemateks vahemikeks, kui võimaldab oktavribadeks jaotamine.

## Definitsioonid

### Kahendsüsteemis
Allveeakustika ISO standard defineerib tertsriba (või "tertsriba (kahendsüsteemis)") kui ühe kolmandiku oktavi sageduste suhtega sagedusriba. Tertsriba suurima ja väikseima sageduse suhe on seega 2^{1/3} ehk ligikaudu 1,2599.

### Kümnendsüsteemis
Vastavalt allveeakustika ISO standardile on "tertsriba (kümnendsüsteemis)" või **detsidekaadi** (ddec) defineeritud kui sagedusriba, mille suurima ja väikseima sageduse suhe on võrdne kümnendikuga dekaadist (detsidekaad). Numbriliselt on sageduste suhe võrdne 10^{0,1} ehk ligikaudu 1,2589. Tertsriba (kümnendsüsteemis) on tertsribast (kahendsüsteemis) ligikaudu 0,08% väiksem.

## Levinud tertsribade jaotus

## Vaata ka
* Dekaad
* Sagedusriba
* Oktavriba

## Viited
Oktavriba

**Oktavriba** on füüsikas sagedusriba, mille väikseim sagedus on suurimast sagedusest kaks korda väiksem.

Levinud on inimkuulmisele tundliku sagedusvahemiku 20&nbsp;Hz – 20&nbsp;kHz jagamine oktavribadeks. Seejuures nimetatakse oktavribasid nende sagedusvahemike keskmiste sageduste lähedaste sageduste järgi. Näiteks juhul kui räägitakse helirõhutasemest sagedusribas 63&nbsp;Hz, mõeldakse sagedusvahemikus 44–88&nbsp;Hz olevat helirõhutaset.

## Vaata ka
* Tertsriba
Kuremäe kloostri Jumalaema Uinumise peakirik

**Kuremäe kloostri Jumalaema Uinumise peakirik** (ka *Kuremäe Uspenski kirik*) on kirik Ida-Viru maakonnas Alutaguse vallas Kuremäe külas; üks Kuremäe kloostri kirikutest ja ühtlasi Kuremäe kloostriansambli suurim ehitis. 

Kirik (vene k. *Церковь Пюхтицкая Успения Божией Матери*) ehitati 1910. aastal, kirikuvaimulikuna teenis Kuremäel 14. detsembrist 1889–1892 preester Laurenti Raudsepp (1856–1931). Kiriku juures tegutses 2 õigeusu kihelkonnakooli ja õigeusu abikool.

## Välislingid
*
Kiviõli Peetri kirik

**Kiviõli Peetri kirik** oli luteri kirik Ida-Viru maakonnas Kiviõlis. Kirikut kasutas Kiviõli Peetri kogudus.

Kirik ehitati 1938. Kirik hävis Teises maailmasõjas.
Unža

**Unža** (vene *Унжа*) on Volga vasakpoolne lisajõgi. Saab alguse Kema ja Lundonga jõe ühinemisel, voolab edelasse ja suubub Jurjevetsi linna juures Volgal asuvasse Gorki veehoidlasse. 

Jõe pikkus on 426 km, valgala pindala 27 800 km². Alamjooksul on jõe laius kuni 300 m.

Jõe ääres asuvad Kologriv, Manturovo ja Makarjev.

## Viited

## Välislingid
Ahtme Püha Joosepi kirik

**Ahtme Püha Joosepi kirik** (ka **Ahtme Püha Joosepi kabel**) on katoliku kirik Ida-Viru maakonnas Ahtmes aadressil Sõpruse tänav 82. Kirikut kasutab Ahtme Püha Joosepi kogudus.

## Viited
Peeterristi kirik

**Peeterristi kirik** oli Vaivara koguduse abikirik Virumaal Peeterristi asulas. 

Vaivara koguduse Härmamäe ehk Hermanni abikirikut nimetati Peetri kabeliks, rahvasuus Peeterristi kirikuks.

Peeterristi kivikirik ehitati 1808. aastal aadliproua Dorothea von Arpshofeni (sündinud Gnospelius) (1764–1841) eestvõttel lagunenud kabeli asemele. Dorothea pühendas selle kiriku oma surnud abikaasale, Karl Georg von Arpshovenile (1742–1804). Kirik oli kivist. Peeterristi vana kabel jäi alles ning seda hakati edaspidi kasutama palvemajana. 

21. septembril 1908 tähistati pidulikult kiriku 100. aastapäeva.

Kirik hävis Teises maailmasõjas., kui 1944. aasta nelipüha laupäeval lasti Peeterristi kirik õhku.

## Peeterristi kogudus
Rootsi valitsusajal oli Peeterristi kogudus annekskogudusena Narva eesti koguduse pastori hoolduse all, kogudusepiirkond hõlmas Joala, Kudruküla, Tõrvajõe, Tsornajõeküla, Soldina, Samokrassi, Vääska, Vepsküla ja Tündreküla ning Vasaõue, Härmamäe ja Hemptingi mõisaid. 1641. aasta paiku lahutati Vaivara kogudusest ja ühendati Narva praostkonna Narva eesti kogudusega.

1932. aastal otsustas Peeterristi rahvas Vaivara kogudusest lahkuda. ja asutada iseseisva Peeterristi koguduse. Oma õpetaja sai Peeterristi alles 1939. aastal ja sedagi vaid kolmeks aastaks, misjärel Peeterristi taas Vaivaraga liideti. Vaivara koguduse õigusjärglane koos kõigi sellest tulenevate õiguste ja kohustustega on Pühajõe kogudus..

## Viited

## Kirjandus
*Helle Kalervo Erviö. Narva eesti kogudus Rootsi valitsuse ajal. Usuteaduslik Ajakiri nr 1, 1933
* Kristjan Luhamets. Koguduse lugu: Vaivara. e-kirik.eelk.ee, 10. november 2022
*Arheoloogid leidsid Narva külje alt inimluid ja fragmente õhitud kirikust. www.err.ee, 13. juuli 2023
*Martin Malve, Monika Reppo. ''Archaeological research of Peeterristi church and churchyard''. Archaeological Fieldwork in Estonia 2023. Lk 271–278
Oru lossi Issanda Muutmise kirik

**Oru lossi Issanda Muutmise kirik** oli kirik Virumaal Jõhvi kihelkonnas Oru lossi juures.

Kirik ehitati 1899. aastal arhitekt Gavriil Baranovski projekti järgi. Kirik valmis 1899. aastal ja 16. augustil 1899 see pühitseti sisse.

1938. aastal kirik suleti ja selle varad läksid 1938. aastal avatud Kohtla-Järve Issanda Muutmise kirikule.

Kirik hävis 1944. aastal.

## Viited
Dustin Pedroia

Dustin Pedroia

Andmed
KoduklubiBoston Red Sox
Särginumber15
Positsioon*[[second baseman]]*
Debüüt MLB-s22. augustil 2006 Boston Red Soxiga
MLB statistika2017. aasta hooaja seisuga
*[[batting average]]*.300
*[[Hit]]*id1803
Kodujooksud140
RBI724
*[[Stolen base]]*id138

**Dustin Luis Pedroia** (sündinud 17. augustil 1983 Woodlandis Californias) on Ameerika Ühendriikide pesapallur. Tema mängijapositsioon on *[[second baseman]]*. Ta mängib MLB klubis Boston Red Sox. Ta on paremakäeline.

Enne profikarjääri alustamist mängis ta Arizona Osariigi Ülikoolis. 2004. aastal MLB *draf*is valis Boston Red Sox ta 65. valikuna. MLB-s tegi ta debüüdi septembris 2006.

Aastatel 2007 ja 2013 on ta Red Soxiga tulnud World Seriesi võitjaks.

Ta on neljal korral valitud MLB tähtede mängule. 2007. aastal valiti ta American League'i aasta uustulnukaks. 2008. aastal võitis ta American League'i väärtuslikuma mängija auhinna. Samal aastal pälvis ta lisaks American League'i parima *shortstop*i positsioonil mängiva ründemängijale antava Silver Sluggeri auhinna. Neljal korral on ta võitnud Gold Glove Awardi.

2003. aasta Panameerika mängudel võitis ta USA võistkonnaga hõbemedali. Lisaks kuulus ta USA pesapallikoondisse 2009. aasta World Baseball Classicu turniiril, kus saadi neljas koht.

## Välislingid

* Dustin Pedroia baseball-reference.com lehel
* Dustin Pedroia MLB kodulehel
Yakisugi

***Yakisugi*** (jaapani keeles 焼杉; ka 焼杉板 *shō sugi ban*) on Jaapani traditsiooniline puidu pinna söestamise tehnika.

Söestamisega püütakse kaitsta puitu vee- ja putukakahjustuste eest ning muuta seda seega kauem kestvaks, samuti muuta see tulekindlaks.

2021. aastal ilmunud uuringu kohaselt selline töötlusviis pole universaalne vahend puidu märkimisväärselt ilma- või tulekindlaks muutmiseks, paljuski oleneb see puiduliigist, erinevate põletusastmetega katsetel täheldati vähesel määral (hallituse, putuka, tule) vastupidavuse paranemist küpressil, aga mitte teistel puuliikidel. Teise uuringu kohaselt võimaldab praguliseks söestatud pind ligipääsu hallitusele. 

Jaapanis kasutatakse *yakisugi* tegemiseks peamiselt jaapani küpressi (*Cryptomeria japonica*) puidust laudu, Eestis aga kasutatakse selleks lehist, kuuske või mändi.

## Viited
Ain Fjodorov

**Ain Fjodorov** (sündinud 9. detsembril 1972) on eesti orienteeruja, rogainija ja seiklussportlane.

2017. aasta rogaini maailmameistrivõistlustel Lätis Rāzna rahvuspargis sai ta koos Sander Mirmega 5. koha. 2018. aasta rogaini Euroopa meistrivõistlustel Ukrainas võitis ta koos Sander Mirmega hõbeda. Koos abikaasa Reeda Tuula-Fjodoroviga võitis ta 2020. aasta rogaini EM-il Lätis Tukumsi lähedal segavõistkondade arvestuses hõbeda ning 2021. aastal Otepääl ja 2024. aastal Missos kulla. 2023. aasta rogaini MM-il USA-s võitis ta koos Rain Eensaarega meesvõistkondade arvestuses pronksi.

2015. aastal tuli ta koos Eleri Hirve ja Rene Käsikuga Eesti meistriks seiklusspordis.

Eesti meistrivõistlustel orienteerumises on ta võitnud mitmeid medaleid veteranide vanuseklassides (M35 ja M40).

Ta on ettevõtte Aarain Furniture OÜ juhatuse liige.

## Viited
Aardla Külmajaam

**Aardla Külmajaam** on Tartus Ränilinnas asuv 5,4 MW võimsuse ja ligi 1,3 km pikkuse jahutusvõrguga külmajaam, mis avati 2017. aasta juunis ja mille esialgne võimsus on arvestatud hetke põhikliendi Lõuna-Eesti suurima kaubandus- ja vaba aja keskuse, Lõunakeskuse, ja selle lähikonna hoonete vajadusi arvestades.

Külmajaama haldab Gren Tartu AS.

Külmajaam töötab aasta läbi. Varakevadest kuni hilissügiseni kasutatakse jahutuseks jahutusmasinaid koostöös jahutustornidega ning talviti kasutatakse vajamineva jahutusenergia tootmiseks soojuspumpa.

Kogu tootmisprotsess täielikult automatiseeritud ja selle juhtimine toimub Tartu elektrijaama juhtimiskeskusest.

Lisaks Aardla Külmajaamale asub Tartus ka Tartu Kesklinna Külmajaam.

## Vaata ka
* Kaugjahutus

## Viited
Pilistvere Risti abikirik

**Pilistvere Risti abikirik** oli kirik Käsukonnas Pilistvere kihelkonnas Viljandimaal. See oli Pilistvere Andrease kiriku abikirik.

Kirik ehitati 1872–1874. Kiriku võis ehitada Gustav Beermann. Kirik pühitseti 27. oktoobril 1874.

Risti abikirik ehitati Pilistvere kihelkonna tolleaegse Pilistvere Andrease kiriku kirikuõpetaja Eugenius von Mickwitzi eestkostmisel ja Käsukonna mõisniku Stackelbergi abikaasa Marie mälestuseks. Rahvasuus hakati seda pühakoda kutsuma Marienruhe kirikuks.

Kirikus oli 200 istekohta.

Kirik põletati 1941. aastal Suvesõjas hävituspataljonlaste poolt.. Kiviseinad säilisid, kuid need õhiti 1960. aastail. 

## Viited
Ruutkeskmine

Mingite arvude **ruutkeskmine** on ruutjuur nende arvude ruutude aritmeetilisest keskmisest. Elektrotehnikas kasutatakse vahelduvvoolu tugevuse ruutkeskväärtuse kohta mõistet efektiivväärtus.

## Definitsioon
*n* arvu \{x_1,x_2,\dots,x_n\}, ruutkeskmine on defineeritud kui

: 
x_{\mathrm{rms}} =
\sqrt{ \frac{1}{n} \left( x_1^2 + x_2^2 + \cdots + x_n^2 \right) }.


Pidevalt muutuva funktsiooni *f(t)* puhul on vahemiku T_1 \le t \le T_2 jaoks ruutkeskeskmine defineeritud kui

: 
f_{\mathrm{rms}} = \sqrt  {\int_{T_1}^{T_2} {[f(t)]}^2\, dt}},


## Levinud lainekujude ruutkeskmised

## Vaata ka
* Keskväärtus
* Geomeetriline keskmine
* Lainekuju
Türi Püha Kolmainu Jumala kirik (1910–2007)

**Türi Püha Kolmainu Jumala kirik** oli kirik Järva maakonnas Türil. Kirik ehitati 1910 ja lammutati 2007. Tänapäeval on samas kohas samanimeline kirik.

Türil Aia tänaval asunud pühakoda alustas tegevust 1908. aastal, mil kogudus kuulus veel Paide õigeusu kiriku koguduse koosseisu. Tänu esimesele preestrile Georgi Podekratile avati 1910. aastal kooli- ja palvemaja. 1912. aasta suvel käis Riia ja Miitavi piiskop, ülempiiskop Joann (Smirnov) saatjaskonnaga kirikut pühitsemas. Kuni 1917. aastani toimusid jumalateenistused iga kuu viimasel pühapäeval. Kui Saksa okupatsiooni kartuses evakueeruma asuti, võttis preester Podekrat endaga Venemaale kaasa suurema osa kiriku varast ning 1918. aastani jäi kirik ilma kindla vaimulikuta.

Pärast Paide kiriku kogudusega liitmist 1965. aastal, vahetusid preestrid ja kiriku seisukord halvenes. 1994. aastal asus Türil tegutsema ülempreester Boriss Merlin, kes 2003. aastani kirikus väiksemaid muudatusi tegi. See hoone lammutati 2007. aastal. Vana puukirik oli aastaid halvas seisukorras olnud: torn oli silmnähtavalt viltu vajunud, hoones oli vamm, kahjustunud oli sisustus, puudus vundament ja parkla.

## Viited
Kirdeosariigid

**Kirdeosariigid** on Ameerika Ühendriikide idarannikuga külgnevat üheksa kirdepoolseimat osariiki. Enamikku kirdeosariike läbib Apalatšide mäestik.

## Kirdeosariigid
*Maine
*New Hampshire
*Massachusetts
*Rhode Island
*Connecticut
*New York
*New Jersey
*Delaware
*Maryland

## Vaata ka
*Kolmteist kolooniat
*Kaguosariigid
*Empire State
Mäemõisa Püha Nikolause kirik

**Mäemõisa Püha Nikolause kirik** (ka *Sinalepa Püha Nikolause kirik*) on varemetes õigeusu kirik Lääne maakonnas Panga külas. 

Kirikut kasutas Mäemõisa kogudus.

Mäemõisa kirik (vene k. *Мяэмызкая Св. Николаевская церковь*) pühitseti sisse 10. septembril 1896.

Kirik suleti 1962. aastal ja seejärel kasutati hoonet kohaliku sovhoosi viljalaona. Tänapäeval on kirik varemetes.Need on 2025. aasta seisuga ostnud ettevõtja Margus Tammemäe. 

## Viited

## Välislingid
*Kirikust ja kogudusest blogis maemoisa.blogspot.com
Arhitektuuriakustika

**Arhitektuuriakustika** hõlmab hoonete akustiliselt optimaalsete arhitektuurilahenduste planeerimist ja loomist.

## Ajalugu
Juba 20. aastal kirjutas Rooma arhitekt ja insener Vitruvius teatrite akustilistest omadustest ning lisas arutluskäike  interferentsist, kajadest ja järelkõladest – seega käsitles ta arhitektuuriakustikat. Seejuures esimesed teadaolevad teaduslikud arutluskäigud helide kuuldavuse parendamiseks siseruumides põhinesid puhtalt geomeetrilistel kaalutlustel. Sellest tulenevalt prooviti kuuldavuse probleeme lahendada ainult heli peegeldavate pindade paigaldamise abil. Bostonist pärit arst Jabez Baxter Upham kirjutas 1853. aastal mitu ruumiakustikat käsitlevat artiklit, milles leidub ka viiteid arusaamisest, et peale peegelduste avaldavad ruumiakustikale mõju ka muud tegurid. Peamiselt järelkõla ja korduvate peegelduste mõju ruumis olevatelt pindadelt. Upham demonstreeris, kuidas riidest kardinad ja pehme mööbel vähendavad ruumi järelkõla kestust. Arhitektuuriakustika kui teadusvaldkonna tõeliseks pioneeriks ja alusepanijaks peetakse Ameerika Ühendriikide füüsikut Wallace Clement Sabine'i.

## Eesti arhitektuuriakustikud

Tunnustatumad Eesti päritolu arhitektuuriakustikud on Helmut Oruvee, Rein Pirn ja Linda Madalik (sündinud 1944).

## Vaata ka
*Ehitusakustika
*Ruumiakustika

## Viited
Palisaadid

**Palisaadid** (inglise keeles *The Palisades* – 'kaldakaljud') on kaljuviir, mis kulgeb mööda Hudsoni jõe alamjooksu läänepoolset ehk parempoolset kallast. Need moodustavad Newarki nõo idakülje New Jersey osariigi kirdealal ja New Yorgi osariigi kagualal.

## Vaata ka
*Hudsoni jõgi
*Hudsoni org
*Apalatšid
Perearstikeskus

**Perearstikeskus** on perearstidele nende erialast tegevust võimaldav asutus, kus reeglina paiknevad mitme perearsti või nende poolt moodustatud osaühingutesse kuuluvate perearstide vastuvõturuumid.

Suuremates asulates ja linnades on perearstid enamasti koondunud perearstiteenust osutavatesse osaühingutesse, kes võivad tegutseda tavaliselt perearstikeskuseks või tervisekeskuseks ehitatud või kohandatud hoonetes või hoonestikes (mis tihti on endised polikliinikud), ja võivad kuuluda haiglate koosseisu.

Perearstikeskus võib olla munitsipaalne, nagu näiteks on Tallinnas.

Lisaks võivad perearstikeskustes paikneda ka eriarstide vastuvõturuumid, laborid, meditsiiniuuringute kabinetid ja muu meditsiiniteenuse osutamiseks vajalik.

## Vaata ka
* Nõmme Perearstikeskus
* Nõmme Tervisekeskus
* Mustamäe Tervisekeskus

## Viited

## Välislingid
* Veebisait eperearstikeskus.ee
Viimne kohtupäev (Lochner)

**[[Viimne kohtupäev]]** (saksa keeles Weltgericht) on saksa kunstniku Stefan Lochneri (u 1410–1451) umbes 1435. aastal valminud teos, altarimaal.

Tammest puittahvlile temperas maalitud polüptühhoni tellijaks peetakse Kölni linnavalitsust.

## Viited

## Allikad
* Chapuis, Julien. *Stefan Lochner: Image Making in Fifteenth-Century Cologne*. Turnhout: Brepols, 2004. ISBN 978-2-5035-0567-1
* Krüger, Renate. *Old German Panel Painting*. Berlin, 1974
* Wellesz, Emmy; Rothenstein, John (ed). *Stephan Lochner*. London: Fratelli Fabbri, 1963

## Välislingid
Helmstedti kreis

**Helmstedt** on kreis Saksamaal Alam-Saksi liidumaal.

Kreisi pindala on 674 km². 31. detsembril 2017 elas seal 91 720 inimest.

Kreis külgneb (läänest ja päripäeva) Wolfenbütteli kreisi, Braunschweigi linna, Gifhorni kreisi, Wolfsburgi linna ja Saksi-Anhalti liidumaaga (Börde kreis ja Harzi kreis).

## Loodus

Kreisiga külgnevad Elm (mäeahelik) läänes ja Lappwald (jõeäärne mets) idas. Suured kreisi osad on *Elm-Lappwaldi looduspargi* osa.

## Ajalugu

Elmis kaevandati keskajal lubjakivi; piirkonna lubjakivi kasutati Heinrich Lõvi haual, samuti keiserlikus Königslutteri toomkirikus. Keskajal kuulus Königslutter Saksa-Rooma riigi kõige rikkamate linnade hulka. 1576. aastal asutati Helmstedti Ülikool, mis oli protestantliku Saksamaa suurim ülikool.

Braunschweigi hertsogkond (tuletis Braunschweig-Lüneburgist) rajas 1833. aastal kreisid (*Kreise*); Helmstedti kreis oli üks neist. See jagunes Calvörde, Königslutteri, Helmstedti, Schöningeni ja Vorsfelde Amtideks. 1944. aastal viidi Amt Calvörde, mis moodustas eksklaavi, Haldenslebeni kreisi koosseisu Saksimaa provintsis. 1970. aastate haldusreformidega viidi kreisi põhjaalad Gifhorni kreisi ja Wolfsburgi linna koosseisu; kreisiga liideti alasid läänes Gifhorni kreisist ja Braunschweigi kreisist.

20. sajandil kasutas Helmstedti ja Schöningeni vahelist ala pruunsöe kaevandamiseks Braunschweigische Kohlenbergwerke AG. Mitu küla (Alversdorf, Büddenstedt ja Runstedt) hävitati avakaevandamise käigus; nende elanikud kolisid Helmstedti, Schöningeni ja uuesti ehitatud Neu Büddenstedti külla, mis hiljem Büddenstedtiks ümber nimetati.

## Linnad ja vallad

Linnad:
# Helmstedt
# Königslutter
# Schöningen
Vabad vallad:
# Lehre
Inkorporeerimata alad:
# Brunsleberfeld
# Helmstedt
# Königslutter
# Mariental
# Schöningen

*[[Samtgemeinde]]n:*
# Samtgemeinde Grasleben
## Grasleben1
## Mariental
## Querenhorst
## Rennau
# Samtgemeinde Heeseberg
## Beierstedt
## Gevensleben
## Jerxheim1
## Söllingen
# Samtgemeinde Nord-Elm
## Frellstedt
## Räbke
## Süpplingen1
## Süpplingenburg
## Warberg
## Wolsdorf
# Samtgemeinde Velpke
## Bahrdorf
## Danndorf
## Grafhorst
## Groß Twülpstedt
## Velpke1

1Samtgemeinde keskus

## Viited

## Välislingid

* helmstedt.de
Wallace Clement Sabine

**Wallace Clement Sabine** (13. juuni 1868 – 10. jaanuar 1919) oli Ameerika füüsik, kes oli arhitektuuriakustika (ehitusakustika) valdkonna looja. Sabine'iga on seotud tema loodud ruumi järelkõla kestuse valem, mida nimetatakse Sabine'i valemiks:

T_{60} = 0,16 \frac{V}{A}

kus,

* T_{60}on järelkõla kestus sekundites;
* V \mathrm{[m^2]}on ruumi ruumala;
* A on ruumi helineelduvus ühikutes sabiin [m^2- sab].

Sabine'i valemis leiduv helineelduvuse ühik sabiin on nimetatud Wallace Clement Sabine'i auks tema nimega.

## Viited
Helineelduvus

**Helineelduvus** on tarindi võime vähendada ruumis tekkivate helide peegeldumisel antud tarindilt antud helide energiat. Kuigi helineelduvuse peamine mõju on ruumide järelkõla kestusele, mõjutab helineelduvus ka tarindi heliisolatsiooni võimet. Helineelduvus on peamiselt pinnakattematerjalide omadus.

## Helineeldumistegur
Helineelduvust iseloomustab helineeldumistegur \alpha. Helineeldumistegur on dimensioonita suurus, mis määratakse järgmiselt:

\alpha = \frac{W_i - W_r}{W_i},

kus

*W_ion tarindile mõjuv helivõimsus
*W_ron tarindilt peegelduv helivõimsus

Helineeldematerjalide neelduvustegur antakse tavaliselt oktavribade kaupa sagedusribas 125–400&nbsp;Hz. EN 11654 esitab liigitussüsteemi, mille abil helineeldematerjalid saab jaotada neeldumisteguri alusel viide klassi: A, B, C, D ja E.

## Neeldumispind
Neeldumispind on suurus, mis iseloomustab ruumis oleva helineeldematerjali pindala ja selle materjali helineelduvust. Iga ruumis leiduva materjali neeldumispind on selle materjali helineeldumisteguri \alpha_i ja pindala S_i korrutis. Seejuures on ruumi koguneeldumisala A kõigi pinnakattematerjalide neeldumisalade summa

A = \alpha_1 S_1 + \alpha_2 S_2 + \ldots + \alpha_n S_n = \sum_{i=1}^n \alpha_i S_i

Eristamaks neeldumispinda tavalisest pindalast kasutatakse neeldumispinna mõõtühikuna sabiine, mida tähistatakse [\mathrm{m}^2\mathrm{-Sab}]. Koguneeldumisala võrdub ruumi kogupindalaga ainult juhul, kui on tegemist ideaalse kajavaba ruumiga. Teistel juhtudel on koguneeldumisala alati ruumi sisepindade pindalast väiksem. Seejuures tasub märkida, et mingi ruumi neeldumispinna suurus võib sõltuda sagedusest, kuna helineeldumistegurid sõltuvad sagedusest.

## Helineeldematerjalid

### Poorsed materjalid
Poorsed heli neelajad on tavaliselt avatud pooridega, kummiga kaetud vahud (näiteks poroloon) või melamiinist käsnad. Need vähendavad müra oma poorses struktuuris hõõrdumise teel. Avatud pooridega vahud on väga efektiivsed mürasummutajad keskmiste ja kõrgete helisageduste korral. Madalate sageduste korral on helineelduvus väiksem. Täpne materjali helineelduvus võib sõltuda mitmetest teguritest:
* Pooride suurusest
* Pooride keerdumisest
* Poorsusest
* Materjali paksusest
* Materjali tihedusest

### Resonantsi neeldumine
Resonantsi paneelid ja muud resonantsi neelajad summutavad helilaineid neid edasi peegeldades. Vastupidi poorsetele materjalidele on nad kõige efektiivsemad madalatel ja keskmistel sagedustel. Seejuures on nad enamasti efektiivsed vaid väga kitsastel sagedusribadel.

## Vaata ka
* heliisolatsioon

## Viited
Porõk

**Porõk** (ukraina keeles Порик) on küla Ukrainas Vinnõtsja oblastis Hmilnõki rajoonis. Elanike arv oli 2001. aastal 1123. Pindala on 3,5 km².
Kajaruum

**Kajaruum** või **kõlaruum**, ka **reverberatsioonikamber** on ruum, mis on kavandatud selliseks, et temas olev heliväli oleks võimalikult difuusne. Kajakambreid kasutatakse akustikas ja elektrotehnikas näiteks mõõtemikrofonide kalibreerimiseks, heliallikate helivõimsuse mõõtmiseks, aga ka materjalide helineeldetegurite määramiseks.

Eestis on kajaruum näiteks Tallinna Tehnikaülikooli akustikalaboris.

## Difuusne heliväli kajaruumis
Standardikohases kajaruumis on nõutud, et heliväli oleks difuusne. Difuusne heliväli tähendab, et ruumi kõigis punktides on helirõhutase ühesugune. Difuusses heliväljas on energia tihedus kogu ruumis ühesugune ja kõik heli levimise suunad esinevad võrdse tõenäosusega. See on võimalik, kui ruum on jäikade pindadega, teatud kindlate mõõtmetega ja need mõõtmed on märgatavalt suuremad vaadeldava heli lainepikkusest.

## Vaata ka
*Kajavaba ruum

## Viited
Räpina metodisti kirik

**Räpina metodisti kirik** on metodisti kirik Põlva maakonnas Räpinas aadressil Vabaduse tänav 1. Kirikut kasutab Räpina metodisti kogudus.

Kogudus sai Vabaduse tänaval asuvast majast ühe poole oma kasutusse 1986.

## Viited
Lihula Püha Neeva Aleksandri kirik

**Lihula Püha Neeva Aleksandri kirik** on varemetes õigeusu kirik Pärnu maakonnas Lihula asulas. Kirikut kasutas Lihula Püha Neeva Aleksandri kogudus.

Lihula  kiriku (vene k. *Леальская Александра-Невская церковь*) projekteeris Konstantin Nyman. Kirik pühitseti sisse 1889. aasta oktoobris.

Kirik suleti 1960. aastatel ja on varemetes.


Ortodox church ruins - panoramio.jpg|Kirik külgvaates
Kirik ja kõrts (baar).jpg|Kiriku esikülg
Õigeusu Lihula kirik.jpg|Kirik Pärna tänava poolt vaadatuna


## Viited

## Välislingid
* Ajapaik, MUINAS:35026
Vändra Apostlite Peetruse-Pauluse kirik

**Vändra Apostlite Peetruse-Pauluse kirik** (ka **Vändra Püha Peetri ja Pauli kirik**) on õigeusu kirik Pärnu maakonnas Vändra asulas aadressil Vana tänav 92. 

Kirikut kasutab Vändra Apostlite Peetruse-Pauluse kogudus.

Kiriku juures tegutseb Vändra õigeusu kirikukoor, mis on osalenud ka rahvusvahelistel koorifestivalidel.
Kooli 9

**Kooli 9** on hoone Pärnu maakonnas Sindi asulas. Tänapäeval tegutseb hoones Sindi gümnaasium. Hoone on tunnistatud kultuurimälestiseks.

Hoone ehitati 1901 koolimajana. Algul tegutses koolimajas ka lasteaed ja Sindi luteri kogudus (kool-kirik).

Hoone on kolmekorruseline.

## Viited

## Välislingid
*
Rick Porcello

Rick Porcello

Rick Porcello Boston Red Soxi vormis (2015)
Andmed
KoduklubiBoston Red Sox
Särginumber22
Positsioon*[[starting pitcher]]*
Debüüt MLB-s9. aprillil 2009 Detroit Tigersiga
MLB statistika2018. aasta hooaja seisuga
Võidud-kaotused135–106
*[[Earned run average]]*4,26
*[[Strikeout]]*id1362

**Frederick Alfred Porcello III** (sündinud 27. detsembril 1988 Morristownis, New Jerseys) on Ameerika Ühendriikide pesapallur, söötja. Ta mängib MLB klubis Boston Red Sox. Ta on paremakäeline.

2007. aasta MLB *draft*is valis Detroit Tigers ta 27. valikuna. MLB-s tegi ta Detroit Tigersi meeskonnas debüüdi aprillis 2009. Ta oli sel hooajal liiga kõige noorem mängija.

Alates 2015. aastast mängib ta Boston Red Soxis. 2016. aastal oli ta American League'is esimene võitude arvu poolest. Samal hooajal pälvis ta American League'i parimale söötjale antava Cy Youngi auhinna ja lisaks American League'i tagasituleku auhinna.

2018. aastal tuli ta Red Soxiga World Seriesi võitjaks.

## Välislingid

* Rick Porcello baseball-reference.com lehel
* Rick Porcello MLB kodulehel
Rasina Martini kirik

**Rasina Martini kirik** on varemetes kirik Põlva maakonnas Rasina külas.

Kirik ehitati aastatel 1931–1933.

Kiriku kõrval kasvab Eesti jämedaim remmelgas: Rasina remmelgas.

## Viited

## Välislingid
*http://www.delfi.ee/news/paevauudised/eesti/fotod-rasina-kirik-risti-asemel-kurepesa-ja-altari-asemel-kuivati?id=73119211
Maaritsa Issanda Muutmise kirik

**Maaritsa Issanda Muutmise kirik** on õigeusu kirik Põlva maakonnas Kanepi vallas Maaritsa külas. Kirik on tunnistatud kultuurimälestiseks.

Kirik ehitati 1873. aastal ning see on kolmeosaline, viiekupliline, algselt krohvitud tellisdekooriga maakivihoone kuue tellistest torniga. 

## Galerii

Pilt:Maaritsa Church of the Transfiguration of Our Lord, 4 April 2021 02.jpg
Pilt:Maaritsa Church of the Transfiguration of Our Lord, 4 April 2021.jpg
Pilt:Maaritsa Church of the Transfiguration of Our Lord, 4 April 2021 03.jpg|Kiriku sisemus


## Viited

## Välislingid
*
Randivälja Kristuse Sündimise kirik

**Randivälja Kristuse Sündimise kirik** (ka **Tori Kristuse Sündimise kirik**) on õigeusu kirik Pärnu maakonnas Tori vallas Randivälja külas. Kirikut kasutas Tori õigeusu kogudus.

Kirik ehitati aastatel 1867–1868.

Kirikut kasutanud kogudus lõpetas tegevuse 1962–1963. Põhjusteks olid alalise preestri puudumine ja kõrged kirikumaksud. Seejärel kasutati kirikut sovhoosi viljahoidlana.

21. sajandi algul tehti kirik seest korda.

## Viited
Serge Aurier

**Serge Alain Stephane Aurier** (sündinud 24. detsembril 1992 Ouragahios) on Elevandiluuranniku jalgpallur, paremkaitsja. Ta mängib Inglismaa kõrgliigaklubis Nottingham Forest.

Aurier kolis Prantsusmaale lapsepõlves. Tema esimene klubi oli Lens. Seejärel mängis ta Toulouse'is ja Paris Saint-Germainis. Ta tuli PSG-ga hooaegadel 2014–15 ja 2015–16 Prantsusmaa meistriks ning valiti hooaegadel 2013–14 ja 2015–16 Prantsusmaa kõrgliiga hooaja sümboolsesse koosseisu.

2017. aastal liitus ta umbes 23 miljoni naela eest Inglismaa kõrgliiga klubiga Tottenham Hotspur, kus mängis neli hooaega. 2021. aasta oktoobris liitus ta Villarrealiga, kus mängis vaid ühe hooaja. 2022. aasta septembris naasis Aurier Inglismaa kõrgliigasse, kui liitus Nottingham Forestiga.

## Koondisekarjäär
Debüüdi Elevandiluuranniku rahvuskoondises tegi Aurier 8. juunil 2013 mängus Gambia vastu.

Esimese värava koondisesärgis lõi ta 11. jaanuaril 2017 sõprusmängus Uganda vastu.

Ta on esindanud Elevandiluurannikut koondises 2014. aasta maailmameistrivõistlustel ning 2015., 2017., 2019. ja 2022. aasta Aafrika rahvaste karikavõistlustel. 2015. aastal tuli ta koondisega Aafrika meistriks.

## Saavutused
;Paris Saint-Germain
*Ligue 1: 2014–15, 2015–16
*Coupe de la Ligue: 2014–15, 2015–16, 2016–17
*Coupe de France: 2014–15, 2015–16, 2016–17
*Trophée des Champions: 2014, 2015, 2016

## Viited

## Välislingid
Ühtsuse ausammas

**Ühtsuse ausammas** on India vabadusvõitlejale Sardar Vallabhbhai Patelile (1875–1950) pühendatud mälestusmärk Narmada ringkonnas Gujarati osariigis Indias. Narmada jõe Sadhu Beti saarel asuv 182 meetri kõrgune ausammas oli avamise ajal, 2018. aasta 31. oktoobril, maailma kõrgeim.

## Viited
Benislova

**Benislova** (ka *Benislava* või *Beņislava*) on küla (*vidējciems*) Lätis Balvi piirkonnas, Lazdukalnsi valla keskus. 

Küla asub Saipite jõe kaldal, Riiast 223 ja piirkonna keskusest Rugājist 12 kilomeetri kaugusel.

Küla on nime saanud Benislawskite suguvõsa järgi, kellele see kuulus. Tsaariajal oli küla nime kuju Benislavovo. Enne 2009. aastat asus küla Balvi rajoonis ja aastatel 2009–2021 Rugāji piirkonnas.

## Viited
Spektraaltihedus

**Spektraaltihedus** kirjeldab aegrea sageduslikku võimsusjaotust. Aegrea võimsusspekter kirjeldab signaali võimsuse sageduslikku jaotust. Vastavalt Fourier' analüüsile võib füüsikalisi signaale esitada diskreetsete sageduste summana ehk spektrina või pidevspektrina. Signaali ajas keskmistatud sageduslikku jaotust nimetatakse tema spektriks.
Helin (eesnimi)

**Helin** on naisenimi.

2018. aasta 1. jaanuari seisuga on eesnimi Helin Eestis 276 naisel.

## Nime kandjaid
*Helin-Mari Arder (sündinud 1974), eesti laulja
*Helin Kapten (sündinud 1952), eesti pianist
Angus (ansambel)

**Angus** on 2010. aastal asutatud *reggae-* ja *ska*-muusikat viljelev Eesti ansambel. Bändi kuuluvad muusikud Viljandist ja Viljandi kultuuriakadeemiast.

Ansambli debüütalbum "Angus" ilmus 2014. aastal.

2023. aastal ilmus plaat "Vibratsioon", mis on pälvinud tunnustust ning Raadio 2 on nimetanud seda albumit eesti *reggae*-roki lipulaevaks.

Ansambel on korduvalt esinenud Viljandi pärimusmuusika festivalil.

## Koosseis
* Anton Ventsel – vokaal, kitarr
* Elari Ennok – kitarr
* Mati Tubli – basskitarr
* Tõnu Tubli – trummid
* Lauri Kadalipp – saksofon
* Johannes Kiik – tromboon
* Tobias Tammearu – klahvpillid

### Endised liikmed
* Taavi Toomsalu – saksofon
* Viljar Rosin – vokaal/klahv
* Siim Saarsen – basskitarr
* Allan Järve – trompet
* Mikk Villem – perkussioon
* Sander Kahu – basskitarr
* Karl-Markus Kohv – perkussioon
* Martin Petermann – trummid
* Rauno Vaher – trummid
* Tõnis Kirsipu – perkussioon

## Diskograafia
### Albumid
* Angus (2014)
* Vibratsioon (2023)

### EP-d
* Ligadi Logadi (2017)

### Singlid
* Armureggebiit (2012)
* Täna olen aus (2013)
* See tunne (2014)
* Südamesalat (2015)
* Vääriskivi (2015)
* Tihti Tähti (2016)
* Maailmaparandajad (2019)
* Mees, kes keerutanud plaati (2020)
* Tänavatele (koos Genkaga) (2023)
* Bombalom (2023)
* Elame (2025)
* Sõnade tuules (2025)

## Viited

## Välislingid
* Angus Facebookis
* Angus YouTube'is
* Angus Soundcloudis
* Angus Spotifys
* "Angus – hingelt ja südamelt 100% Viljandis" 20. juuni 2018. VLND
Kulle

**Kulle** on eesti eesnimi.

2018. aasta 1. jaanuari seisuga oli eesnimi Kulle vähem kui viiel mehel ja vähem kui viiel naisel. 

## Nime kandjaid
*Kulle Raig (sündinud 1940), eesti ajakirjanik

## Vaata ka
*Culle
Kuressaare metodisti kirik

**Kuressaare metodisti kirik** on metodisti kirik Saare maakonnas Kuressaares aadressil Karja tänav 1. Kirikut kasutab EMK Kuressaare kogudus.

## Viited
Välgi Aleksander Nevski kirik

**Välgi Aleksander Nevski kirik** (ka **Välgi Neeva Aleksandri kirik**) on õigeusu kirik Tartu maakonnas Peipsiääre vallas Välgi külas. Kirikut kasutab EAÕK Vara-Välgi Püha Neeva Aleksandri abikogudus. Kirik on tunnistatud kultuurimälestiseks.

Kirik on ehitatud arvatavasti 19. sajandi III veerandil.

## Viited

## Välislingid
*
Viljandi baptistikogudus

**Viljandi baptistikogudus** on baptistlik kogudus Viljandi maakonnas Viljandis. Kogudus kasutab Viljandi baptistikoguduse palvemaja, mis asub aadressil A. Maramaa puiestee 1a.

Kogudus tekkis 1910. aastatel. Esialgu oli see kogudus Pärnu baptistikoguduse alluvuses. Kogudus registreeriti iseseisvana 1919. aastal.

Enne 1941. aastat oli kogudusel oma koosolekusaal.

1960. aastal ehitas kogudus omale maja, ent Nõukogude võimud võtsid maja ära.

## Viited

## Välislingid
*Koguduse koduleht
MyHits Awards 2018

**MyHits Awards 2018** oli popmuusikaüritus ja auhinnagala, mis toimus Tallinnas Saku Suurhallis 3. novembril 2018.  

Õhtut juhtisid Indrek Vaheoja ja Kristel Aaslaid. 

## Nominendid ja võitjad

## Esinejad

*Sigma (UK)
*Alma (FIN)
*NOËP
*WATEVA (kaastegev Emily J)
*Getter Jaani
*Jüri Pootsmann
*Elina Born
*Maian
*Uudo Sepp
*Winny Puhh
*Põhja-Tallinn (kaastegev Koit Toome)
*Genka
*Iiris
*Daniel Levi
*Rozell (kaastegev Merlin Mälk)
*Pluuto
Lucas Moura

**Lucas Rodrigues Moura da Silva** (mängijanimega **Lucas Moura**; sündinud 13. augustil 1992 São Paulos) on Brasiilia jalgpallur, parem äär. Ta mängib Brasiilia kõrgliiga klubis São Paulo.

Lucas Moura alustas klubikarjääri 2010. aastal Brasiilia kõrgliiga klubis São Paulo. 2012. aasta hooajal valiti ta Brasiilia kõrgliiga hooaja sümboolsesse koosseisu.

2013. aasta alguses liitus ta Prantsusmaa kõrgliiga klubiga Paris Saint-Germain. Ta tuli klubiga neljal korral Prantsusmaa meistriks.

2018. aasta jaanuaris sõlmis ta lepingu Tottenham Hotspuriga. Leping kehtis kuni 2023. aastani, pärast lepingu lõppemist siirdus ta São Paulosse.

## Koondisekarjäär
Debüüdi Brasiilia rahvuskoondises tegi ta 27. märtsil 2011 sõprusmängus Šotimaa vastu.

Esimese värava lõi ta koondise särgis 28. septembril 2011 mängus Argentina vastu.

2012. aasta suveolümpiamängudel võitis ta Brasiilia võistkonnaga hõbemedali.

Brasiiliat on ta koondises esindanud 2011. aasta Copa Américal, 2013. aasta FIFA konföderatsioonide karikavõistustel ja 2016. aastal Copa América Centenario.

## Saavutused
;São Paulo
*Copa Sudamericana: 2012
;Paris Saint-Germain
*Ligue 1: 2012–13, 2013–14, 2014—15, 2015–16
*Coupe de France: 2014–15, 2015–16, 2016–17
*Coupe de la Ligue: 2013–14, 2014–15, 2015–16, 2016–17
*Trophée des Champions: 2013, 2014, 2015, 2016, 2017

## Viited
Miķelis Rēdlihs

**Miķelis Rēdlihs** (sündinud 1. juulil 1984 Riias) on Läti jäähokimängija, kes mängib KHL-i klubis Riia Dinamo ründajana paremäärel.

Rēdlihs alustas karjääri 1999. aastal Läti kõrgliiga klubis Prizma '83 Rīga. Hooajal 2002–03 suundus ta Põhja-Ameerikasse, mängides kahes noorte hokiliiga klubis. Hooajal 2003–04 naasis ta Lätti, liitudes HK Rīga 2000-ga. Hooajal 2005–06 mängis ta Rootsi esiliiga klubis IF Björklöven, 2006–07 Valgevene kõrgliiga klubis Minski Junost, kellega võitis samal hooajal IIHF Continental Cupi.

2008. aastal liitus ta Riia Dünamoga, mis hakkas mängima vastloodud KHL-is. Hooaegadel 2012–13 ja 2013–14 on ta mänginud teises KHL-i klubis, Jaroslavli Lokomotivis. Hooajal 2011-2012 valiti ta KHL-i tähtede mängule.

Rēdlihs on Läti jäähokikoondist esindanud 11 maailmameistrivõistlustel ning 2006., 2010. ja 2014. aasta taliolümpiamängudel.

Ka tema vennad Jēkabs ja Krišjānis on jäähokimängijad.

## Viited

## Välislingid
*
*Miķelis Rēdlihs hockeydb.com lehel
Perak

**Perak** võib tähendada mitut asja:
*Peraki osariik, Malaisia osariik
*Peraki jõgi, jõgi Malaisias

## Vaata ka
* Pérák
Elm (mäed)

**Elm** on mäeahelik Harzi mägedest põhjas Helmstedti ja Wolfenbütteli kreisides Alam-Saksimaal, Saksamaal. Selle pikkus on umbes 25 km ja laius 3–8 km ning tõuseb kõrguseni 323 m. Ümbritsetuna Põhja-Euroopa madalikust, on Elm peaaegu asustamata ja suurim pöögimets Põhja-Saksamaal. Mäed on triiase lubjakivist, mida kutsutakse *Elmkalkstein*. Koos naabruses asuva Lappwaldi ahelikuga on Elm 1977. aastast maastikukaitseala.

Elm on populaarne matkajate, jalgratturite ja mootorratturite hulgas.

Elmilt algavad jõed:

* Altenau
* Lutter
* Missaue
* Scheppau
* Schunter
* Wabe

Linnad Elmi veerel:

* Königslutter
* Schöningen
* Schöppenstedt

Kõrgused

* Eilumer Horn (323,3 m)
* Osterberg (u. 314 m)
* Drachenberg (u. 313 m)
* Burgberg (u. 311 m)
* Amplebener Berg (310 m)
* Kleiner Tafelberg (u. 302 m)
* Kiefelhorn (301 m)
* Großer Tafelberg (296 m)
* Warberg (290 m)
* Wolfsburger Kopf (289 m)
Riia Dinamo

**Riia Dinamo** (läti keeles *Rīgas Dinamo*) on Läti jäähokiklubi, mis tegutseb Riias. See mängib Kontinentaalse Hokiliiga (KHL) Bobrovi divisjonis. See on üks kuuest KHL-i klubist, mis ei asu Venemaal.

Klubi loodi 7. aprillil 2008 ja selle eelkäija oli samanimeline klubi, mis tegutses aastatel 1946–1995.

Klubi kodustaadion on Arēna Rīga, mis mahutab 10 300 pealtvaatajat.

Klubi peatreener on Leonīds Beresņevs.

Esimesel hooajal KHL-is jõuti väljalangemismängudele, kus kaotati esimeses ringis Moskva Dinamole. Hooaegadel 2009–10 ja 2010–11 jõuti läänekonverentsi poolfinaali, kus kaotati vastavalt MVD-le ja Jaroslavli Lokomotivile. Hooajal 2011–12 kaotati konverentsi veerandfinaalis hilisemale Gagarini karika võitjale Moskva Dinamole. Hooajal 2012–13 jäädi läänekonverentsis viimaseks ja ei jõutud esimest korda väljalangemismängudele. Hooajal 2013–14 kaotati veerandfinaalis napilt, üldskooriga 3:4 Donbassile. Pärast seda pole enam väljalangemismängudele jõutud. Hooajal 2017–18 saadi klubi seni halvim tulemus KHL-is, kui koguti 50 punkti ja jäädi läänekonverentsis taas viimaseks. Veelgi halvemini läks hooajal 2019–20, mil koguti ainult 41 punkti ja edestati kogu liiga peale ainult Minski Dinamod.

## Praegune koosseis
*Seisuga 28. august 2020*
***Väravavahid**: Stanislav Galimov, Ilja Proskurjakov
***Kaitsjad**: Morgan Ellis, Jānis Jaks, Eduards Hugo Jansons, Mathew Maione, Roberts Mamčics, Andrew O'Brien, Reece Scarlett, Kristaps Sotnieks, Ondrej Vitasek, Patryk Wysocki, Kristaps Zīle
***Ründajad**: Emīls Ģēģeris, Daniels Bērziņš, Pavel Tšernov, Konstantin Komarek, Lauris Dārziņš (*[[kapten (jäähoki)|kapten]]*), Miks Indrašis, Renārs Krastenbergs, Deniss Paršin, Mārtiņš Dzierkals, JC Lipon, Gints Meija, Zack Mitchell, Miķelis Rēdlihs, Matt White

## Peatreenerid
*  Július Šupler (2008–2011)
*  Pekka Rautakallio (2011–2012)
*  Artis Ābols (2013–2015)
*  Kari Heikkilä (2015–2016)
*  Normunds Sējējs (2016–2017)
*  Sandis Ozoliņš (2017)
*  Ģirts Ankipāns (2017–2020)
*  Pēteris Skudra (2020–)

## Välislingid

* Ametlik koduleht
Lauztās priedes

**"Lauztās priedes"** ("Murtud männid") on läti luuletaja, tõlkija ja poliitiku Rainise luuletus, mis ilmus 1903. aastal. Selle tekstil põhineb Emīls Dārziņši 1904. aastal loodud samanimeline koorilaul.

## Tekst

1965. aastal avaldati Riia kirjastuses Liesma Džemma Skulme illustratsioonidega raamat "Lauztās priedes", mis sisaldab lisaks luuletuse lätikeelsele tekstile Rainise käsikirjalise teksti faksiimilet ning luuletuse tõlkeid 42 keelde, teiste hulgas August Sanga eestikeelset tõlget ning Rainise enda tõlget saksa keelde.

## Viited
Eik Hermann

**Eik Hermann** (sündinud 21. juunil 1978) on eesti filosoof. Ta on teinud koostööd mitmete loomevaldkondade esindajatega, eriti arhitektidega.

Ta on õppinud Eesti Humanitaarinstituudis ja Eesti Kunstiakadeemias. 

Ta on Eesti Kunstiakadeemia filosoofia ja praktikapõhise teooria õppejõud.

Ta on ajakirja Ehituskunst kaaspeatoimetaja.

## Tunnustus
* 2019 Eesti Vabariigi kultuuripreemia (Eesti Kunstiakadeemia uue hoone õnnestunud arhitektuurne lahendus, koos Juhan Rohtla, Koit Ojaliiva ja Joel Kopliga)
* 2019 Eesti Kultuurkapitali arhitektuuri sihtkapitali aastapreemia (koos Joel Kopli, Juhan Rohtla, Koit Ojaliiva, Kalle Komissarovi, Rene Sauemäega; Eesti Kunstiakadeemia arhitektuurne lahendus)
* 2019 Eesti Kultuurkapitali arhitektuuri sihtkapitali aastapreemia (koos Mihkel Tüür ja Rene Valneriga; näitus "Liginull")
*2021 stipendium "Ela ja sära"
*2022 Eesti Kultuurkapitali arhitektuuri sihtkapitali aastapreemia (tegevuse eest arhitektuuri-mõtte edendamisel ja vahendamisel)
*2022 Eesti Vabariigi kultuuripreemia aktiivse ja viljaka arhitektuurialase tegevuse eest 2022. aastal

## Välislingid
*CV ETISes.
Lappwald

**Lappwald** on tugevalt metsane mäeahelik Kesk-Saksamaal. 

See on 20 km pikk ja kuni 5 km lai ning ulatub Helmstedti linnast põhja poole. Alam-Saksi ja Saksi-Anhalt vaheline piir kulgeb läbi metsa, millest umbes 3/4 on Alam-Saksimaal. Lappwald on osa Elm-Lappwaldi maastikukaitsealast.

## Paiknemine

Lappwald kulgeb loodest kagusse paralleelselt Elmi mägedega, mis asuvad umbes 10 km kaugemal läänes. Lappwaldi metsad on peaaegu täiesti asustamata. Ainsad asulakohad on Helmstedti asundus Bad Helmstedt ja *Autobahni* Harbke sektor lõunas ning vana Marientali õhuväebaasi rajatised põhjas.

## Ajalugu

Esimesed ürikud 1147. aastal kirjeldavad Lappwaldi kui *Lapvualt*. Ei ole selget tuletust nimele "Lappwald". Kõige tõenäolisem teooria on seotud jahipidamise mõistega *Einlappens*. Lappwald oli palju sajandeid Braunschweigi ja Preisi territooriumite vaheline piirimets. Arvukad salakaubavedajad ja muud kurjategijad, sealhulgas tuntud tegelane "Röövelkapten Rose" (*Räuberhauptmann Rose*, tegelik nimi: Carl Wallmann) kasutasid metsapiiri olukorda oma kasuks. 20. sajandil jagas Saksamaa sisepiir Lappwaldi, järgides vana Braunschweigi-Preisi piiri.

Lappwaldis Helmstedtist kirdes on kaitsevalli riismed, mis moodustavad osa vanast Walbecki vallist. Säilinud konstruktsioonid on kaks vahitorni 13. sajandist, tuntud kui 1. ja 2. Walbecki vahitorn (*Walbecker Warte*). Veel üks säilinud keskaegne vahitorn paikneb vahetult liidumaantee B 1 Magdeburgi ääres Lappwaldi servas.

## Geoloogia

Geoloogilisest seisukohast on Lappwald, mille kõrgeim punkt on 211 m *Heidberg*, lohus, näides vaid kergitatud ülanguna tänu järsult langenud ümbritsevale maastikule. Kriidiajastul, umbes 71 miljoni aasta pikkusel perioodil, pesi meri kriidi, marmori ja liiva mitmes üleujutuse faasis välja Helmstedti ja Schöppenstedti lohust ja kattis seega aluskivimid. Edasised üleujutused mere poolt järgnenud tertsiaariajastul tekitasid Helmstedti basseinis suured sooalad, millest tekkisid lähistroopilise kliima tingimustes tohutud pruunsöe lademed.

## Välislingid

* Ametlik turismiveeb 
* Eraveebileht maastikukaitsealast
* Lappwaldi looduskaitseala
Amt Calvörde

**Amt Calvörde** on ajalooline Amt Helmstedti kreisis, Braunschweigis, tänases Saksi-Anhaltis, Saksamaal. See moodustas eksklaavi, mida ümbritses Preisi Saksimaa provints, ja 1944. aastal viidi see Saksimaa provintsi Haldenslebeni kreisi alluvusse. Selle keskus oli Calvörde; seal elas 4600 inimest (1933).

Vallad  1939. aastal:

* Berenbrock
* Calvörde
* Dorst
* Elsebeck
* Jeseritz
* Lössewitz
* Parleib
* Uthmöden
* Velsdorf
* Zobbenitz
Ben Davies

**Benjamin Thomas Davies ** (sündinud 24. aprillil 1993 Neathis) on Walesi jalgpallur, kes mängib vasakkaitsjana Inglismaa kõrgliiga klubis Tottenham Hotspur ja Walesi jalgpallikoondises.

Davies alustas klubikarjääri Swansea Citys.

2014. aasta juulis liitus ta Tottenham Hotspuriga.

## Koondisekarjäär
Debüüdi Walesi rahvuskoondises tegi ta 12. oktoobril 2012 mängus Šotimaa vastu.

Ta esindas Walesi koondises 2016. aasta Euroopa meistrivõistlustel.

## Saavutused
;Swansea City
*Football League Cup: 2012–13

## Viited
Simon Kjær

**Simon Thorup Kjær** (sündinud 26. märtsil 1989 Horsensis) on Taani jalgpallur, kes mängib keskkaitsjana Itaalia kõrgliiga klubis Milan ja Taani jalgpallikoondises. Ta on koondise kapten.

2009. aastal valiti Kjær Taani aasta jalgpalluriks.

## Koondisekarjäär
Debüüdi Taani rahvuskoondises tegi Kjær 2009. aastal.

Esimese värava lõi ta koondis särgis 22. märtsil 2013 MM-i valikmängus Tšehhis vastu.

Ta on esindanud Taanit koondises 2010. ja 2018. aasta maailmameistrivõistlustel ning 2012. aasta Euroopa meistrivõistlustel.

## Viited

## Välislingid
Eduardo Núñez

Eduardo Núñez
Eduardo Núñez (2018)
Andmed
KoduklubiBoston Red Sox
Särginumber36
Positsioon*[[infielder]]*
Debüüt MLB-s19. augustil 2010 New York Yankeesiga
MLB statistika2018. aasta hooaja seisuga
*[[batting average]]*.279
Kodujooksud56
RBI289
*[[Stolen base]]*id136

**Eduardo Michelle Núñez Méndez** (sündinud 15. juunil 1987 Santo Domingos) on Dominikaani Vabariigi pesapallur. Tema mängupositsioon on *[[infielder]]*. Ta mängib MLB klubis Boston Red Sox. Ta on paremakäeline.

Enne Red Soxiga liitumist mängis ta New York Yankeesis (2010–2013), Minnesota Twinsis (2014–2016) ja San Francisco Giantsis (2016–2017).

2018. aastal tuli ta Red Soxiga World Seriesi võitjaks.

2016. aastal osales ta MLB tähtede mängul.

Tema mängupositsioonid on varem olnud ka *[[shortstop]]* ja *[[outfielder]]*.

## Välislingid

* Eduardo Núñez baseball-reference.com lehel
* Eduardo Núñez MLB kodulehel
Pereõde

**Pereõde** on õde, kes on saanud õekoolituse töötamiseks perearstiteenuse osutamisel või läbinud vastavad spetsialiseerumiskursused ning sooritanud nõutava eksami.

Pereõde osutab koos perearstiga üldarstiabiteenust tema nimistusse kantud isikutele.

Haigekassa rahastab perearstiteenuse osutamise korral ühte pereõde iga perearsti kohta.
Perearstiteenus

**Perearstiteenus** on üldarstiabi teenus, mida osutavad perearstid, kelleks saavad olla perearsti eriala omandanud eriarstid, kes on läbinud residentuuri või vastavad spetsialiseerumiskursused ning sooritanud perearsti eksami.

Perearstiteenus kujutab endast üldarstiabi teenust, nõuandmist hoolduse korral ja haigusi, vigastusi või mürgistusi ennetavate tegevuste osas kõigile perearsti nimistusse kantud isikutele.

Perearst osutab perearstiteenust koos pereõega.
Nõmme Perearstikeskus

**Nõmme Perearstikeskus** on Tallinna linna Nõmme linnaosas aadressil Jaama 11 asuv perearstikeskuseks kutsutav hoone, õige nimega Nõmme Tervisekeskus, mis kuulub Lääne-Tallinna Keskhaigla koosseisu.

Nõmme Tervisekeskuse ruume kasutavad järgmised perearstide ettevõtted:
* Mustamäe ja Nõmme Perearstikeskus OÜ
* Tallinna Munitsipaal Perearstikeskus OÜ
* Nõmme Perearstid OÜ
* Hiiu Perearstid OÜ

Nõmme Tervisekeskuses osutatakse ka hambaraviteenust ja muid meditsiiniteenuseid.

## Viited

## Välislingid
* Nõmme perearstikeskus - Teie arstid Nõmmel: Osaühing Perearst Piret Tammist
Jüri Miller

**Jüri Miller** (sündinud 1951) on eesti perearst.

Perearst Jüri Miller on tegev ettevõttes Nõmme Perearstid OÜ.

Tema tööruumid asuvad Tallinnas Nõmmel Nõmme Tervisekeskuses (Jaama tänav 11, tuntud ka kui Nõmme Perearstikeskus).

## Viited
Nõmme Tervisekeskus

**Nõmme Tervisekeskus** on Tallinna linna Nõmme linnaosas aadressil Jaama 11 asuv perearstikeskus, kõnekeeles tuntud ka kui Nõmme Perearstikeskus.

Nõmme Tervisekeskus kuulub Lääne-Tallinna Keskhaigla alla.

Nõmme Tervisekeskuse ruume kasutavad järgmised perearstide ettevõtted:
*Tallinna Munitsipaal Perearstikeskus OÜ
*Nõmme Perearstid OÜ

Tervisekeskuses asuvad ka hambaraviteenuse ja muude meditsiiniteenuste osutatajad .

## Viited
Ruusmäe kirik

**Ruusmäe kirik** on luteri kirik Võru maakonnas Käänu külas.

1935 ehitati Pütsepa koolimaja ümber Rõuge koguduse abikirikuks (Ruusmäe kirik).

## Viited

## Välislingid
*http://www.teelistekirikud.ekn.ee/2017/kirik.php?id=930&mk=V%F5rumaa, Teeliste kirikud 2017
Landessender Reval

**Landessender Reval** oli Saksa okupatsiooni aegne raadiojaam Tallinnas (Reval). Landessender Reval töötas 7. septembrist 1941 kuni 20. septembrini 1944.  

Landessender Revali saadetes tegid kaasa Tiit Kuusik, Jaan Kross, Mari Kamp, Felix Moor, Voldemar Panso, Roman Toi, Jüri Remmelgas, Voldemar Mettus, Henn Arvo jt.  

Sõnalised saated koostati saksa ja eesti keeles. Teadustamine käis kahes keeles, kusjuures esikohal oli saksa keel.

## Viited

## Välislingid
*Landessender Revalist Vikerraadio ajaloosaates "Eesti lugu"
*Landessender Revali kutsung ERR-i arhiivis